b'\n_START_ARTICLE_\nXbox 360\n_START_SECTION_\nVersijos\n_START_PARAGRAPH_\nBuvo i\xc5\xa1leista keliolika Xbox 360 versij\xc5\xb3, besiskirian\xc4\x8di\xc5\xb3 techniniais parametrais bei aksesuar\xc5\xb3 komplektacija: Xbox 360 S 250 GB versija su vartotojui prieinamu kietuoju disku (galima i\xc5\xa1imti), bei versija su integruota 4 GB atmintimi. Pastaroji versija pigesn\xc4\x97, bet joje n\xc4\x97ra 250 GB kietojo disko, laidini\xc5\xb3 ausini\xc5\xb3 pokalbiams ir kt. Taip pat korpusas nuda\xc5\xbeytas matine, ne blizgia spalva. Abiejuose modeliuose yra HDMI jungtis, 5 USB jungtys, skaitmeninio garso jungtis (vartotojams, turintiems ger\xc4\x85 garso sistem\xc4\x85), Kinect jungtis. Judesio fiksavimo \xc4\xafrenginys Xbox Kinect pasirod\xc4\x97 2010\xc2\xa0m. lapkri\xc4\x8dio 4 d.\n_START_SECTION_\nXbox 360 S\n_START_PARAGRAPH_\n2010 m. bir\xc5\xbeelio 14 dien\xc4\x85 E3 parodoje pademonstruota nauja Xbox 360 S versija. Ji pasirod\xc4\x97 \xc5\xa0. Amerikoje u\xc5\xbe $299 USD, Australijoje liepos 1-aj\xc4\x85 u\xc5\xbe $449 AUD, Naujoje Zelandijoje liepos 9-aj\xc4\x85 u\xc5\xbe $499 NZD. \xc5\xa0i konsol\xc4\x97s versija yra ma\xc5\xbeesn\xc4\x97 u\xc5\xbe jos pirmtak\xc4\x85, turi \xc4\xafmontuot\xc4\x85 belaid\xc5\xbeio (Wi-Fi) interneto jungt\xc4\xaf, 250 GB atminties. \xc4\xaejungimo\\i\xc5\xa1jungimo mygtukas yra lie\xc4\x8diamasis, tod\xc4\x97l jo nereikia spausti. Taip pat pasikeit\xc4\x97 ir konsol\xc4\x97s dizainas: juodi ir spindintys \xc5\xa1onai, priekis labiau kampuotas. Sutvarkyta v\xc4\x97dinimo sistema, kuri yra tylesn\xc4\x97 u\xc5\xbe praeit\xc4\x85 Xbox 360 versij\xc4\x85.'